**Ministru kabineta noteikumu projekta**

**„Grozījumi Ministru kabineta 2014. gada 18. februāra noteikumos Nr.100**

**„Jaunbūvējamo transportlīdzekļu konstrukcijas normatīvtehniskās dokumentācijas saskaņošanas un starptautiskā izgatavotāja identifikācijas koda piešķiršanas un iestrādāšanas kārtība” sākotnējās ietekmes novērtējuma ziņojums (anotācija)**

|  |
| --- |
| **I. Tiesību akta projekta izstrādes nepieciešamība** |
|  1. | Pamatojums | Ceļu satiksmes likuma 10.panta 8.daļas 2.punkts un 15.panta 1., 2., 2.1, 2.2 un 2.3 daļa.  |
|  2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība  | Šobrīd Ministru kabineta 2014.gada 18.februāra noteikumu Nr.100 „Jaunbūvējamo transportlīdzekļu konstrukcijas normatīvtehniskās dokumentācijas saskaņošanas un starptautiskā izgatavotāja identifikācijas koda piešķiršanas un iestrādāšanas kārtība”(turpmāk – Noteikumi) 23. punktā noteiktā kārtība paredz vairākus gadījumus, kad transportlīdzeklim tiek veikta identifikācijas numura iestrādāšana, ja tam piešķirtais identifikācijas numurs nav iestrādāts (iekalts) šim transportlīdzeklim vai arī iestrādātais (iekaltais) transportlīdzekļa identifikācijas numurs neatbilst piešķirtajam sakarā ar legāli veiktajām izmaiņām (piem., pārbūves rezultātā) vai arī identifikācijas numura izmaiņas ir pārbaudītas Valsts policijā un transportlīdzeklis ir identificēts ar izgatavotāja piešķirto identifikācijas numuru. Diemžēl Noteikumi neparedz identifikācijas numura iestrādāšanu gadījumos, kad nekādas darbības ar identifikācijas numuru nav veiktas, bet iestrādātais identifikācijas numurs ir bojāts vai zudis transportlīdzekļa ekspluatācijas laikā (piem., izrūsējis), taču transportlīdzeklis joprojām ir identificējams pēc citiem tehniskajiem datiem vai informācijas Transportlīdzekļu un to vadītāju valsts reģistrā. Nereti, izmantojot šādus transportlīdzekļus, ir radušās problēmas ārvalstīs, šķērsojot valsts robežas vai nodrošinot kontroli uz ceļa un veicot transportlīdzekļa identifikāciju. Lai risinātu šādas situācijas, izstrādātie grozījumi paredz papildināt Noteikumus ar jaunu 23.6.apakšpunktu, iekļaujot tajā prasību identifikācijas numuru iestrādāt (iekalt) jebkuras kategorijas transportlīdzekļiem, ja transportlīdzekļa izgatavotājs ir paredzējis šādu iestrādātu (iekaltu) identifikācijas numuru, bet tas ekspluatācijas laikā ir bojāts vai zudis no transportlīdzekļa īpašnieka neatkarīgu iemeslu dēļ.Projektā paredzētas arī izmaiņas Noteikumu 24.4. apakšpunktā, kas nosaka tehnisko datu uzlīmes izgatavošanu un nomaiņu neatbilstošās uzlīmes vai plāksnītes vietā transportlīdzekļiem, kam ir bijušas identifikācijas numura izmaiņas un veiktas nepieciešamās pārbaudes, un ja šādas tehnisko datu uzlīmes vai plāksnītes dublikātu transportlīdzekļa īpašnieks nav saņēmis vai kādu iemeslu dēļ nevar saņemt no transportlīdzekļa izgatavotāja. |
|  3. | Projekta izstrādē iesaistītās institūcijas | Valsts akciju sabiedrība „Ceļu satiksmes drošības direkcija”. |
|  4. | Cita informācija | Nav. |

|  |
| --- |
|  **II. Tiesību akta projekta ietekme uz sabiedrību, tautsaimniecības attīstību un administratīvo slogu** |
|  1. | Sabiedrības mērķgrupas, kuras tiesiskais regulējums ietekmē vai varētu ietekmēt | Noteikumu projekts attiecas uz to transportlīdzekļu īpašniekiem, kuru transportlīdzekļiem ir veiktas identifikācijas numura izmaiņas vai identifikācijas numurs ir bojāts vai zudis transportlīdzekļa ekspluatācijas laikā. |
|  2. | Tiesiskā regulējuma ietekme uz tautsaimniecību un administratīvo slogu | Projekts šo jomu neskar. |
|  3. | Administratīvo izmaksu monetārs novērtējums | Projekts šo jomu neskar. |
|  4. | Cita informācija | Nav. |
| **III. Tiesību akta projekta ietekme uz valsts budžetu un pašvaldību budžetiem** |
| Projekts šo jomu neskar |
| **IV. Tiesību akta projekta ietekme uz spēkā esošo tiesību normu sistēmu** |
| Projekts šo jomu neskar |
| **V. Tiesību akta projekta atbilstība Latvijas Republikas starptautiskajām saistībām** |
| Projekts šo jomu neskar |
| **VI. Sabiedrības līdzdalība un komunikācijas aktivitātes** |
|  1. | Plānotās sabiedrības līdzdalības un komunikācijas aktivitātes saistībā ar projektu | Paziņojums par sabiedrības līdzdalības iespējām (atbilstoši normatīvajos aktos noteiktajām prasībām par kārtību, kādā tiek nodrošināta sabiedrības līdzdalība politikas plānošanas procesā) ievietots Satiksmes ministrijas tīmekļa vietnē 2017.gada 6.septembrī. |
|  2. | Sabiedrības līdzdalība projekta izstrādē | Atbilstoši Ministru kabineta 2009.gada 25.augusta noteikumu Nr.970 „Sabiedrības līdzdalības kārtība attīstības plānošanas procesā” 7.4.1 apakšpunktam sabiedrībai tika dota iespēja sniegt viedokli par noteikumu projektu tā saskaņošanas stadijā. |
|  3. |  Sabiedrības līdzdalības rezultāti | Priekšlikumi nav saņemti. |
|  4. |  Cita informācija | Nav. |
| **VII. Tiesību akta projekta izpildes nodrošināšana un tās ietekme uz institūcijām** |
|  1. | Projekta izpildē iesaistītās institūcijas | Valsts akciju sabiedrība „Ceļu satiksmes drošības direkcija” |
|  2. | Projekta izpildes ietekme uz pārvaldes funkcijām un institucionālo struktūru. Jaunu institūciju izveide, esošu institūciju likvidācija vai reorganizācija, to ietekme uz institūcijas cilvēkresursiem | Projekta izpilde tiks nodrošināta anotācijas VII. sadaļas 1.punktā minētās institūcijas līdzšinējo funkciju ietvaros un institūciju cilvēkresursus tā neietekmēs. |
|  3. | Cita informācija | Nav. |

Satiksmes ministrs U.Augulis

Vīza: valsts sekretāra vietā

 valsts sekretāra vietniece Dž.Innusa

19.01.2018 10:36

622

Edgars Ošenieks

67025723

Edgars.Osenieks@csdd.gov.lv